קיריל סרברניקוב

קיריל סמיונוביץ סרברניקוב (ברוסית: -Кирилл Семёнович Серебренников, נולד ב-7 בספטמבר 1969<ref></ref>) הוא במאי תיאטרון וקולנוע ומעצב תיאטרון רוסי. מאז 2012 שימש מנהל אמנותי של מרכז גוגול במוסקבה ותואר כאחד מבמאי התיאטרון המובילים ברוסיה.<ref name="vecono"></ref>

== חיים וקריירה ==
סרברניקוב נולד לאב יהודי ולאם אוקראינית. אביו היה מנתח ואילו אמו הייתה מורה לשפה וספרות רוסית.<ref></ref> לאחר שסיים את לימודיו באוניברסיטת רוסטוב עם תואר שני בפיזיקה בשנת 1992. לסרברניקוב אין השכלה בתחום התיאטרון אך ביים את הצגת התיאטרון הראשונה שלו בשנת 1994<ref name=":0"></ref> והמשיך לביים סרטוני מוזיקה ופרסומות.<ref name="russiapedia.rt.com"></ref>

בשנת 2001 העלה את ההפקה הראשונה שלו במוסקבה. הוא העלה הפקות דרמה בתיאטרון צ'כוב במוסקבה, בתיאטרון הלאומי הלטבי ובתיאטרון האומות והיה פעיל בהפקות אופרה לתיאטרון מרינסקי ותיאטרון בולשוי ברוסיה,<ref></ref> שם היה גם במאי במה ומעצב בלט,<ref></ref> אופרה של שטוטגרט בגרמניה.<ref></ref>

סרברניקוב הוא אחד הבמאים האמנותיים של פסטיבל הטריטוריה במוסקבה. מאז 2008 הוא פרופסור בבית הספר של התיאטרון האמנותי במוסקבה. הפקותיו הוצגו בפסטיבל ווינר פסטווכן<ref></ref> ובפסטיבל אביניון.<ref></ref> סרטיו הוקרנו בפסטיבל קאן<ref></ref> פסטיבל לוקארנו, פסטיבל רומא ופסטיבל הקולנוע הבינלאומי בוורשה בו זכה סרטו יום יורי בפרס הגדול.<ref></ref>

בשנת 2012 מונה למנהל האמנותי של מרכז גוגול.<ref></ref>

ב-23 במאי 2017 פשטו סוכנויות אכיפת החוק על דירתו של סרברניקוב ומתקני מרכז גוגול בקשר למעילות לכאורה ב"סטודיו השביעי", עמותה שהוקמה על ידי סרברניקוב.<ref></ref> כמה מדמויות התרבות הבולטות ברוסיה ראו בפשיטה המתוקשרת על דירתו כצעד פוליטי שנועד להרתיע את סרברניקוב ואחרים מלבקר את הממשלה.<ref></ref> סרברניקוב מתח ביקורת על הסיפוח הרוסי של קרים בשנת 2014 ותמך בקהילה הלהט"בית ברוסיה<ref></ref>). ולדימיר אורין, ויבגני מירונוב, בין השאר, במאי 2017 הביעו את תמיכתם בסרברניקוב במכתב שהועבר לנשיא ולדימיר פוטין.<ref></ref>

ב-22 באוגוסט 2017 עוכב סרברניקוב על ידי ועדת החקירות הפדרלית של רוסיה, בחשד כי ביסס תוכנית הונאה על סבסוד ממלכתי שקיבל הסטודיו השביעי מממשלת רוסיה משנת 2011 עד 2014. על פי גורם שצוטט על ידי אינטרפקס, במקרה של "מרכז גוגול" נגנבו כספי התקציב לשנת 2014 במה שגרם למדינה נזק בשווי של כמה מיליוני דולרים. מקורות אחרים אומרים כי בסך הכל קצת יותר ממיליון רובל.<ref>[https://www.kommersant.ru/doc/3304934 В квартире режиссера Кирилла Серебренникова и «Гоголь-центре» проходят обыски], kommersant.ru, May 23, 2017 (in Russian)</ref> <ref>[https://web.archive.org/web/20170526020739/http://www.interfax.ru/russia/563460 Обыски у режиссера Серебренникова связали с делом о растрате], interfax.ru, May 23, 2017 (in Russian)</ref> <ref></ref> <ref></ref> סרברניקוב הוכנס למעצר בית עד 19 באוקטובר. <ref></ref> במאי השביעי לשעבר של הסטודיו, יורי איטין, כבר הוכנס למעצר בית ב-31 במאי 2017. רואת החשבון הראשית לשעבר של הסטודיו השביעי, נינה מסליאבה, מסרה את הצהרתה למשטרה ומוחזקת במעצר מאז. ב-26 ביוני 2020, נערך משפטו של סרברניקוב, במהלכו הואשם בגנבת 129 מיליון רובל באמצעות הונאה והטעייה, כשהפרקליטות דורשת עונש של 6 שנות מאסר. בסופו של דבר, בית המשפט גזר 3 שנות מאסר על תנאי וקנס של 800 אלף רובל. ב-28 במרץ 2022 בית המשפט בחמובניקי, מוסקבה הסיר את הרישום הפלילי מהבמאי ולאחר ששילם את הקנס שהוטל עליו למשרד התרבות, בית המשפט קיבל את עתירתו לבטל את עונש המאסר והוא שוחרר. ב-29 במרץ 2022 נמלט מרוסיה לצרפת.

== פילמוגרפיה ==
=== קולנוע ===
* נטול לבוש (1998)
* ראגין (2004)
* לגלם את הקורבן (2006)<ref></ref>
* יום יורי (2008)
* קראש: 5 סיפורי אהבה (2009)
* בגידה (2012)
* הסטודנט (2016)<ref></ref>
* קיץ (2018)
* השפעת של פטרוב (2021)
* אשתו של צ'ייקובסקי <small>(אנ')</small> (2022)

=== טלוויזיה ===
* רוסטוב-אבא (2001), 10 פרקים
* יומנו של רוצח (2002), 12 פרקים
* סיפורי מיטות (2003)

== פרסים ==
* פרס אירופה למציאות תיאטרלית חדשה בחסות הנציבות האירופית (2017) <ref></ref>

== קישורים חיצוניים ==

* 

== הערות שוליים ==

קטגוריה:במאי קולנוע רוסים
קטגוריה:במאי תיאטרון רוסים
קטגוריה:זוכי פרס TEFI
קטגוריה:במאי וידאו קליפים רוסים
קטגוריה:רוסים שנולדו ב-1969